**Rýn-Ruhr** (nem. Metropolregion Rhein-Ruhr) je najväčší metropolitný región v Nemecku presahujúci desať miliónov obyvateľov. Región sa rozkladá na 7,110 km², v spolkovej krajine Severné Porýnie-Vestfálsko. Rozprestiera sa od Porúria (Dortmund – Bochum – Essen – Duisburg) na severe do mestských oblastí miest Mönchengladbach, Düsseldorf (hlavné mesto spolkovej krajiny), Wuppertal, Leverkusen, Kolín nad Rýnom (najväčšie mesto regiónu a štvrté najväčšie mesto Nemecka) a Bonn na juhu. Poloha regiónu Rýn-Ruhr v srdci európskeho modrého banánu (Blue Banana) mu dáva výborné spojenie s inými veľkými európskymi mestami a metropolitnými oblasťami, ako sú Randstad, Flámsky diamant a región Frankfurt Rýn-Mohan.

 Letecký pohľad na Kolín nad Rýnom
 Letecký pohľad na Düsseldorf, hlavné mesto štátu Severné Porýnie-Vestfálsko
 Letecký pohľad na Dortmund
 Letecký pohľad na Essen
Metropolitný región je pomenovaný podľa riek Rýn a Ruhr (na Slovensku niekedy nazývaná aj *Porúrie*), ktoré charakterizujú tento región a zároveň sú historicky jeho ekonomickou oporou.

Členenie
--------

Najväčšie mestá v oblasti Rýn-Ruhr sú Kolín nad Rýnom s viac ako miliónom obyvateľov, za ním nasledujú Düsseldorf, Dortmund, Essen a Duisburg, z ktorých každé má okolo pol milióna obyvateľov.

| Región | Významné mestá | Počet obyvateľov | Oblasť |
| --- | --- | --- | --- |
| Metropolitný región Porúrie | 5,172,745 | 4,435 km 2 |
|  | Dortmund | 587,696 | 280 km 2 |
| Essen | 588,375 | 210 km 2 |
| Duisburg | 495,885 | 233 km 2 |
| Bochum | 385,626 | 145 km 2 |
| Gelsenkirchen | 268,102 | 105 km 2 |
| Oberhausen | 212 568 | 77 km 2 |
| Metropolitný región Düsseldorf | 2,944,700 | 2,404 km 2 |
|  | Düsseldorf | 644,280 | 217 km 2 |
| Neuss | 152,731 | 99 km 2 |
| Mönchengladbach | 274 090 | 170 km 2 |
| Wuppertal | 351 050 | 168 km 2 |
| Región Kolín nad Rýnom - Bonn  | 2,818,178 | 2 920 km 2 |
|  | Kolín nad Rýnom | 1,089,879 | 405 km 2 |
| Bonn | 335,975 | 141 km 2 |
| Leverkusen | 160 819 | 79 km 2 |
| Rýn-Ruhr | 10,935,623 | 9,759 km 2 |

Hospodárstvo
------------

Z historického hľadiska bola väčšina oblasti regiónu Rýn-Porúrie z väčšej časti charakterizovaná ťažkým priemyslom od čias industrializácie koncom 19. a začiatkom 20. storočia. Už od stredoveku boli Kolín nad Rýnom, Dortmund a ďalšie mestá dôležitými regionálnymi obchodnými mestami, ale v priebehu 19. storočia sa mesto Düsseldorf stalo administratívnym centrom regiónu a od roku 1945 aj jeho politickým hlavným mestom.

Metropolitný región Rýn-Porúrie dnes predstavuje približne 15% HDP nemeckého hospodárstva, čo by ho zaradilo na druhé najlepšie miesto v HDP medzi metropolitnými oblasťami v Európskej únii. Napriek takejto veľkosti regiónu Rýn-Ruhr ako celku často chýba medzinárodná kompetencia, pretože mu chýba jednotná reprezentácia. Mestá a mestské oblasti v rámci nej často vedú samostatné investičné politiky proti sebe.

Pozri aj
--------

* Porúrie
* Porýnie

Referencie
----------

1. ↑   *Štatistika* [online].. Dostupné online. (po nemecky)
2. ↑   *Región Porúrie* [online].. Dostupné online.
3. ↑   *Región Kolín nad Rýnom - Bonn* [online].. Dostupné online.
4. ↑   *Wayback Machine* [online]. web.archive.org, [cit. 2023-12-13]. Dostupné online.